Jochen Danneberg

Jochen Danneberg (s. 9. huhtikuuta 1953) on entinen saksalainen mäkihyppääjä, joka edusti urallaan Saksan demokraattista tasavaltaa. Uransa jälkeen hän on toiminut mäkihyppyvalmentajana.

Danneberg saavutti normaalimäen hopeamitalin Innsbruckin talviolympialaisista vuonna 1976. Samoissa kilpailuissa hän sijoittui suurmäessä neljänneksi jääden vain 0,1 pistettä pronssimitalisti Henry Glaßista.

Keski-Euroopan mäkiviikon Danneberg voitti kaksi kertaa peräkkäin vuosina 1976 ja 1977.

Danneberg lopetti uransa vuonna 1980. Uransa jälkeen hän on valmentanut muun muassa Korean ja Yhdysvaltojen mäkihyppymaajoukkueita.

Lähteet

Viitteet 

Itäsaksalaiset mäkihyppääjät
Itäsaksalaiset olympiamitalistit
Saksalaiset mäkihyppyvalmentajat
Vuonna 1953 syntyneet
Elävät henkilöt